Genotsidni oqlash. Genotsidni oqlash genotsidni inkor etishdan farqli oʻlaroq, genotsidning axloqiy jihatdan oqlanishi yoki zarurligi haqidagi daʼvodir. Jinoyatchilar koʻpincha genotsid qurbonlari jiddiy xavf tugʻdirganini, yaʼni ularning oʻldirilishi millat yoki davlatning qonuniy oʻz—oʻzini himoya qilish harakati ekanligini taʼkidlaydi. Zamonaviy xalqaro jinoyat huquqiga koʻra, genotsidni hech qanday bahona bilan himoya qilib boʻlmaydi. Genotsid koʻpincha jangarilarga qarshi harbiy faoliyat sifatida maskalanadi. Bu holatda rad etish va oqlash oʻrtasidagi farq koʻpincha xiralanib qoladi. Genotsidni oqlashga misollar turk millatchilarining armanlar genotsidiga oid daʼvolari, natsistlarning Holokost boʻyicha oqlashlari, Ruandadagi genotsid davrida Tutsiyga qarshi targʻibot, Serb millatchilarining Srebrenitsa qirgʻini va Myanma hukumatining Rohinjalar genotsidi haqidagi daʼvolari misol boʻla oladi.